Mennyibe kerül a kötelező biztosítás?
A kötelező gépjármű-felelősségbiztosítás díját a gépjármű, annak üzembentartója, valamint az úgynevezett bonus-malus rendszer befolyásolja. A biztosító a fizetendő összeg meghatározásánál figyelembe veszi többek között a gépjármű típusát, korát és teljesítményét. Ezek mellett nézi, hogy a tulajdonos és az üzemben tartó ugyanaz-e, valamint kéri az üzemben tartó és jogosítványa korát, lakóhelyét, a munkakörét, és azt is, hogy rendelkezik-e casco biztosítással.